open-index/open-wikipedia-markdown huggingface dataset:
Krásná (distrikto Frýdek-Místek)

**Krásná** (, ) estas municipo en Ĉeĥio situanta en distrikto Frýdek-Místek en&nbsp;Moraviasilezia regiono. Vivas ĉi tie  ().

## Historio 
La unua mencio pri la municipo devenas el la jaro 1636.

## Loĝantaro 
## Geografio 
La municipo troviĝas en valkaldrono de rivereto Mohelnice.

## Membrigo de municipo 
La municipo situas en katastra teritorio *Krásná pod Lysou Horou* kaj ĝi havas 6 bazajn sidejunuojn – Borové, Krásná, Nižní Mohelnice, Pod Krásnou, Sihly kaj Vyšní Mohelnice.

## Memorindaĵoj 
* Agrikultura domo n-ro 10 kun garbejo kaj ŝafejo
* Naturrezervejo Lysá hora
* Naturrezervejo Malenovický kotel
* Naturrezervejo Travný
* Naturrezervejo Zimný potok
* Naturmemorindaĵo Obidová

## Panoramo 
## Rilataj artikoloj 
* Montara domaro Zlatník


Kategorio:Municipoj en distrikto Frýdek-Místek
Kategorio:Vilaĝoj en distrikto Frýdek-Místek
Kategorio:Setlejoj en Moraviasileziaj Beskidoj
Kategorio:Setlejoj en Teŝinio
Andrzej Bartnicki

**Andrzej BARTNICKI** (naskiĝis la 25-an de junio 1933 en Raczyn (distrikto Wieluń), mortis la 16-an de marto 2004 en Varsovio) – pola profesoro pri universala historio.

## Vivo 
Andrzej Bartnicki finis historiajn studojn en Varsovia Universitato en 1957. Poste komencis laboron en Historia Instituto de VU, kie doktoriĝis en 1966 kaj habilitiĝis en 1973. Sciencan titolon de profesoro ricevis en 1981.

Li okupiĝis i.a. pri historio de eŭropa koloniismo en la 19-a kaj 20-a jarcentoj, historio de Afriko, kun aparta konsidero de Etiopio. Spertulo pri historio de diplomatio, precipe pri ekstera politiko de Britio kaj Usono. En 1976 kunkreis kaj en la jaroj 1976–1979 gvidis Centron pri Amerikaj Studoj ĉe VU. Laŭ lia iniciato en 1976 aperis revuo "American Studies", dediĉita al vaste komprenata problemaro de Ameriko.

En 1994 kunlabore kun Scienca Societo "ATENA" kaj apogo de lokaj regopovoj, organizis Superan Humanisman Lernejon en Pułtusk. Li estis unua rektoro, ĝis la morto en 2004. Li alkondukis la altlernejon, en la komenca periodo limigitan al licenciaj studoj, al akiro de la rajto atribui sciencajn gradojn de doktoro pri historio kaj politika scienco.

Junie 1997 ricevis honoran titolon de la civitano de Pułtusk. Lian nomon ankaŭ portas Ĉefbiblioteko de Humanisma Akademio en la urbo.

## Elektitaj publikaĵoj 
Aŭtoro kaj redaktoro de dekkelkaj libroj.
* *Walka o Mandżurię. Z dziejów ekspansji kolonialnej na dalekim Wschodzie* (Batalo pri Manĝurio. El historio de kolonia ekspansio en Fora Oriento), Varsovio 1965,
* *Traktat wersalski. Narodziny systemu wersalsko-waszyngtońskiego* (Versajla traktato. Naskiĝo de la versajla-vaŝingtona sistemo), Varsovio 1967,
* *Konflikty kolonialne, 1869-1939* (Koloniaj konfliktoj, 1869-1939), Varsovio 1971;
* *Pierwszy front II wojny światowej. Konflikt włosko-etiopski, 1935-1936* (Unua fronto de la dua mondmilito. Itala-etiopa konflikto, 1935-1936), Varsovio 1971
* *Egipt i Sudan w polityce Wielkiej Brytanii 1882-1936* (Egipto kaj Sudano en politiko de Britio 1882-1936), Varsovio 1974,
* *Historia Etiopii* (Historio de Etiopio), (kunaŭtoro) Vroclavo 1971, dua eldono 1987,
* *Walka o Morze Czerwone, 1527-1868* (Batalo pri Ruĝa Maro, 1527-1868), Varsovio 1993,
* *Historia Stanów Zjednoczonych Ameryki* (Historio de Usono), voluminoj I-V, (kunredaktoro kaj kunaŭtoro) Varsovio 1995,
* *Historia Afryki do początku XIX wieku* (Historio de Afriko ĝis komenco de la 19-a jarcento), (kunredaktoro kaj kunaŭtoro) Vroclavo 1996,
* *Zarys dziejów Afryki i Azji. Historia konfliktów 1869-2000* (Skizo pri historio de Afriko kaj Azio. Historio de konfliktoj 1869-2000), 2000.

## Disĉiploj 
* Lidia Milka-Wieczorkiewicz
* Andrzej Leszek Szcześniak

## Vidu ankaŭ 
* Joanna Mantel-Niećko
* Nina Pawlak
* Stanisław Piłaszewicz
* Eugeniusz Rzewuski
* Roman Stopa
* Witold Tyloch

Kategorio:Polaj historiistoj
Kategorio:Polaj afrikistoj
Kategorio:Polaj enciklopediistoj
Kategorio:Historiistoj de Afriko
Notofagacoj

La **notofagacoj** () estas planta familio el la dukotiledonaj angiospermoj. Tiu familio apartenas al la ordo fagaloj (*Fagales*). Ĝi enhavas ununuran genron (notofago) kaj ĉirkaŭ 40 speciojn, jen ĉi-sube la listo de la akceptitaj taksonoj, kaj ties Esperantaj nomoj:

**Angiospermae* - angiospermoj
***Fagales* Engl. - fagaloj
****Nothofagaceae* Kuprian. - notofagacoj
*****Nothofagus* Blume - notofago

## Referencoj
Kategorio:Magnoliofitoj
Kategorio:Plantofamilioj
Konská (Třinec)

**Konská** (, ) estas vilaĝo en Ĉeĥio, parto de urbo Třinec en&nbsp;distrikto Frýdek-Místek. Ĝi troviĝas okcidente de Třinec. En la jaro 2011 ĉi tie estis registritaj 443&nbsp;adresoj. En la jaro  ĉi tie daŭre vivis .

**Konská** estas ankaŭ nomo de katastra teritorio kun areo 8,43&nbsp;km². En la katastra teritorio Konská situas ankaŭ Kanada.

## Historio 
La unuaj posedantoj de municipo Konská, kiu situas 5 kilometrojn de Teŝino, estis teŝinaj princoj. En la jaroj 1570–1657 proprumis ĝin Sobkové z Kornic. Unu el membroj de tiu ĉi familio konstruis jam en la 17.a jarcento sur dekstra bordo de Olše malpli grandan barokan korton kun mastruma fonejo. Post Sobkidoj posedantoj de Konská ofte alternis. En la jaro 1791 aĉetis Konská-on de grefo František Wilczek z Dobré Zemice barono Jiří la 2-a Bees el Chrostina, landa administranto kaj prezidanto de regiona juĝejo en Teŝino. Kun sia edzono, grafino Maria Anna Viplarová el Ulšice, li havis tri filojn. Post lia morto en la jaro 1819 posedanto de Konská kaj Nebory fariĝis la meza el ili, Karolo la 1-a.

La devene memstara municipo Konská estis alligita al urbo Třinec en la jaro 1946. En la jaro 1939 municipo Konská havis 3935 loĝantojn, al la silezia nacieco tiam anoncis sin 2875, al la pola nacieco 645, al la ĉeĥa 90 kaj al la germana 305 loĝantoj. Situadis ĉi tie preĝejo de Ĉiuj sanktuloj, kiu estis pro disvastigado de ferfabriko Třinecké železárny en la jaro 1957 detruita.

## Loĝantaro
## Signifaj naskiĝintoj 
* Jerzy Gabryś (1840–1906), evangelia pastro, paroĥestro en Jarosław kaj en Krakovo
* Jan Kubisz (1848–1929), pola pedagogo, poeto kaj nacia renaskiĝinto
* Józef Buzek (1873–1936), pola politikisto kaj statistikisto
* Paweł Kubisz (1907 – 1968) – pola verkisto kaj poeto kaj aktivisto de pola minoritato en Teŝinio
* Adam Wawrosz (1913 – 1971) – pola poeto, verkisto kaj nacia aktivisto

Kategorio:Vilaĝoj en distrikto Frýdek-Místek
Kategorio:Třinec
Kategorio:Setlejoj en Teŝinio
Kategorio:Setlejoj en Subbeskida montetaro
96327 Ullmann

'*96327 *Ullmann'''* estas asteroido de la interna asteroida zono, ano de la Hungaria familio.

## Malkovro 
Ĝi estis malkovrita la  de la belga astronomo Eric Walter Elst elde la Observatorio La Silla de ESO en Ĉilio.

## Nomo 
Ĝi estas nomita en honoro de la norvega aktorino kaj reĝisorino Liv Ullmann, kiu realigis la revolucian filmon *Persona* kun Ingmar Bergman. Ŝi estas memorinda pro sia rolo en *Höstsonaten'' (Aŭtuna Sonato), filmo, kiu gajnis la Premion Ora Globo 1979 pro Plej Bona Filmo en Fremda Lingvo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eric Walter Elst
Kategorio:Astronomiaj objektoj malkovritaj en 1997
Balozi Dola

**Balozi DOLA**, **BALOZI** aŭ **DOLASOUL** (naskiĝis en 1955 en Daresalamo) estas tanzania hiphopa kaj bongoflava artisto.

Balozi Dola ekiris repi kiam li estis mezlerneja studento en Niĝerio. Lia familio vidis tiun ŝatokupon pli kiel distro ol kariero. Por lia familio la plej grava afero estis la studoj kaj tial ili sendis lin al Britio por studi. Al lia reveno Balozi aliĝis al la rap-grupo Deplowmatz kaj finis esti hip-artisto. La membroj de tiu grupo estis infanoj de tanzaniaj diplomatoj. En 1999 Deplowmatz estis rekonita kiel la plej bona repogrupo en Tanzanio. Poste, kiam la grupo disiĝis, Balozi daŭrigis sian solokarieron.

## Referencoj 
## Vidu ankaŭ 
* Afande Sele
* Ali Kiba

## Eksteraj ligiloj 
* Balozi Dola Soul - Kwenye chati by Ngomanagwa | SoundCloud. Alirita: 22 majo 2020
* Balozi Dola - Kwenye Chati | MP3 Downoad. Alirita: 22 majo 2020

Kategorio:Kulturo de Tanzanio
Kategorio:Tanzania muziko
Harbuklo

[eta|[Sharon Doorson kun harbukloj]]
**Harbuklo** estas spirale volviĝanta fasko da haroj.
Ili povas esti naturaj aŭ artefaritaj per frizilo kiel bukliloj.
Ortodoksaj Judoj ofte havas tempiajn buklojn.

## Vidu ankaŭ
* Pendanta harbuklo

Kategorio:Hararanĝoj
(96337) 1997 LG2

**(96337) 1997 LG2** estas malgranda, ne tre hela troja asteroido de Jupitero, malkovrita la  en la kadro de la astronomia kampanjo *Spacewatch* elde la Nacia Observatorio de Kitt Peak proksime de Tucson (Usono).

Ĝi orbitas ĉe la punkto de Lagrange L5 de la sistemo Suno-Jupitero, do estas ano de la tiel nomata « Troja Tendaro ».

## Notoj kaj referencoj 
## Eksteraj ligiloj
* 
* 
* 

Kategorio:Trojaj asteroidoj
Kategorio:Malkovrita de Spacewatch
Kategorio:Astronomiaj objektoj malkovritaj en 1997
Cheikh Hadjibou Soumaré

**Cheikh Hadjibou SOUMARÉ** (naskiĝis la  en Dakaro) estas senegala politikisto, kiu okupis la postenon de ĉefministro de Senegalo de la 19a de junio 2007 ĝis la 30a de aprilo 2009,

Antaŭ esti nomumita ĉefministro, Soumaré okupis diversajn postenojn en diversaj ministerioj ĝis li okupis la postenon de ministro pri Infrastrukturo en la kabineto de Macky Sall de la 23-a de majo 2001. Tiu registaro estis dissolvita de prezidanto Abdoulaye Wade post la elektoj de la 3-a de junio 2007. Do, Abdoulaye Wade nomumis Soumaré kiel nova estro de registaro. Soumaré formis registaron kun tridek sep ministroj, inkluzive de dek unu virinoj, pli ol la ministrejoj de Macky Sall.

## Referencoj 

Kategorio:Politiko de Senegalo
Kategorio:Senegalaj ministroj
Kategorio:Ĉefministroj de Senegalo
96344 Scottweaver

'*96344 *Scottweaver''''' estas asteroido de la ĉefa asteroida zono en orbita resonanco 4:7 kun Marso.

## Malkovro 
Ĝi estis malkovrita la  de la usona amatora astronomino Adrienne M. Robbins elde la Observatorio Stull de la Universitato Alfred (Nov-Jorkio, Usono).

## Nomo 
Ĝi estis nomita en memoro de J. Scott Weaver (1940–2008), profesoro pri geologio ĉe la Universitato Alfred, kie li instruis pri geologio, fiziko kaj astronomio. Li estis gravega por establi programon de observo en 1997 post kiam la teleskopo de 32 coloj estis komputadigita.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1997
Ben Pol

'''Benard Michael Paul MNYANG'ANGA**, pli konata kiel **Ben POL''', (naskiĝis la 8-an de septembro 1989 en Daresalamo) estas tanzania muzikisto kaj kantisto de la nova tanzania generacio. Li ĉefe kantas R&B-muzikon kaj bongoflavon. Li fariĝis konata en 2010 post liberigado de la muzikalbumo «Nikikupata», kiu katapultis lin en la mondon de bongoflavo. Baldaŭ poste, li akiris aliajn sukcesojn kiel «Samboira», «Heart Machines», «Agree», «Number One Fan», «THREE», «Sophia», ktp.

Ben Pol krome ĉefrolis en la filmo «Sunshine», reĝisorita de Karabani, same kiel aliaj filmoj kun socia fono sub la subskribo de la produktanto kaj distribuisto MFDI.

## Referencoj 
## Vidu ankaŭ 
* Afande Sele
* Ali Kiba
* Balozi Dola

## Eksteraj ligiloj 
* Ben Pol Biography, Awards, Relationship, Career and Net worth - News | Mdundo.com. Alirita: 22 majo 2020

Kategorio:Kulturo de Tanzanio
Kategorio:Tanzania muziko
Havaja pico

eta|Havaja pico.
La **Havaja pico** aŭ **Ananaspico** estas pico farita el fromaĝo kaj ananaso kun kunmetita ŝinko.

Kvankam nomata "havaja", ĝi ne venas el Havajo. Oni diras, ke ĝi venis el Kanado. Laŭ li mem, Sam Panopoulos inventis tiun picon kun sia frato en 1962. Pli precize ĝi venus de la urbo kanada Ĉatham.

## Polemiko 
Parolanta pri ananaso metita en pico la prezidento de Islando Guðni Th. Jóhannesson diris kiam li vizitis lernejon, ke li malpermesus ananas-picojn se li povus. Tiu ŝerco igis interparolon inter personoj kiu malŝatas ananaspicon kaj personoj kiu ŝatas tian picon.

Kategorio:Pico
Kategorio:Aperis en 1962
Kategorio:Aŭstralia kuirarto
Kategorio:Kanada kuirarto
Morávka (distrikto Frýdek-Místek)

**Morávka** (, ) estas refreŝigeja municipo en Ĉeĥio situanta en teŝina parto de Ĉeĥa Silezio en distrikto Frýdek-Místek en&nbsp;Moraviasilezia regiono. Vivas ĉi tie  (). La municipo havas plej grandan katastron en Beskidoj.

## Bazaj setlejunuoj 
* Vlaské
* Vojkovčina
* Dolinky
* Vysuté
* Malé Lipové
* Velké Lipové
* Slavíč
* Uspolka
* Kocuří
* Lúčka
* Byčinec
* Křížové cesty
* Ježanky
* Nytrová
* Skalka
* Kotly

## Historio 
La municipo estiĝis post la jaro 1615 laŭlonge laŭ supra fluo de rivero Morávka.

Dum la dua mondmilito la loĝantoj aktive partoprenis en partizana rezistmovado. En decembro de 1944 naziistoj kaptis la partizanan grupon kaj post esplordemandado kaj torturado ili sukcesis akiri informojn pri iliaj kunlaborantoj: 14 loĝantoj de la municipo estis ekzekutitaj, 10 deportitaj en koncentrejon. Monumento de la partizana movado estis en la jaro 1978 proklamita kiel nacia kulturmemorindaĵo.

## Loĝantaro
## Memorindaĵoj 
* monumento de partizana movado Noční přechod
* gastejo (n-ro 297)
* fojnejo apud ŝoseo malantaŭ Uspolka
* kolono de statuo de Virgulino Maria kun Jesuĉjo apud valbaraĵo Haferník

## Interesaĵoj 
* En la jaro 1964 estis finita valbaraĵo por trinkakvo (akva rezervujo Morávka), kiu neniigis la devenan naturan kernon de la municipo
* La municipo donis kristnaskan arbon por Vatikano por Kristnasko 1999. Tio estis 85 jaroj malnova, 25 metroj alta kaj ĉirkaŭ 2 tunoj pezanta bele kreskinta piceo. En Vatikanon akompanis ĝin revirulo Vojtěch Novák, en kies reviro la arbo estis segita.
* En la katastron de municipo falis la 6-an de majo&nbsp;2000 signifa meteorito nomata laŭ loko de la falo Morávka.
* Naturrezervejo Ropice
* Naturrezervejo Travný
* Naturrezervejo Travný potok
* Naturmemorindaĵo Byčinec
* Naturmemorindaĵo Vysutý

## Pluaj fotoj 

Morávka, pohled ze sjezdovky.JPG| Morávka, vido el skideglitejo
Vodní-dílo-Morávka.jpg| Akva rezervujo Morávka el glis-paraŝuto super monto Travný
Vánoční-stom-Morávka.jpg|Hakado de kristnaska arbo por Vatikano


Kategorio:Municipoj en distrikto Frýdek-Místek
Kategorio:Vilaĝoj en distrikto Frýdek-Místek
Kategorio:Setlejoj en Moraviasileziaj Beskidoj
Kategorio:Setlejoj en Teŝinio
Morávka

**Morávka** havas plurajn signifojn:

;homa setlejo
* Morávka (distrikto Frýdek-Místek) – ampleksa montara municipo en distrikto Frýdek-Místek
* Malá Morávka – municipo en distrikto Bruntál

;hidronomo
* Morávka (alfluanto de Ostravice) – rivero en Moraviasileziaj Beskidoj, alfluanto de rivero Ostravice
* Akva rezervujo Morávka – valbaraĵo sur pli supre menciita rivero ĉe municipo Morávka
* Morávka (branĉo de Moravo) – branĉo de rivero Moravo en sektoro Kožušany-Tážaly – Tovačov
* Floskanalo Morávka – parto de Kanalo de Baťa en sektoro Vnorovy – Rohatec

;familia nomo
* Štefan Morávka (1911-1945) - slovaka ĝendarmo kaj kontraŭnazia batalanto

;alia signifo
* Morávka (meteorito) – meteorito, kies restaĵoj falis la 6-an de majo 2000 ĉe municipo Morávka
Cigoli

**Lodovico CARDI** (21a de septembro 1559 – 8a de junio 1613), konata ankaŭ kiel **Cigoli**, estis itala pentristo kaj arkitekto de la fino de la periodo de Manierismo kaj komenco de la periodo de Baroko, trejnita kaj aktiva en sia ekkariero en Florenco, kaj kiu vivis la lastajn naŭ jarojn de sia vivo en Romo.

Lodovico Cardi naskiĝis en Villa Castelvecchio di Cigoli, submunicipo de San Miniato, en Toskanio, de kie eliris la nomo laŭ kiu li estas ofte konata. Dekomence, Cigoli trejniĝis en Florenco sub instruo de arda manieristo Alessandro Allori. Poste, influita de la plej elstara el la "Kontraŭ-Manierismaj" pentristoj, nome Santi di Tito, same kiel de Barocci, Cigoli lasis manierismon kaj trempis siajn pentraĵojn per ekspresionismo ofte mankanta el la 16a-jarcenta florenca pentrarto.

Por la roma patrono, Massimo Massimi, li pentris *Ecce Homo* (nun en Palazzo Pitti). Supozite nekonate por ajna el la pentristoj, du aliaj elstaraj tiutempaj pentristoj, nome Domenico Passignano kaj Caravaggio, ricevis komisiojn de olepentraĵojn pri la sama temo. Tiu verko estis poste portita de Napoleono al Luvro, kaj estis redonita al Florenco en 1815.

Unu el liaj fruaj pentraĵoj estis pri Kaino murdante Abelon. Li poste enposteniĝis ĉe la Grand-Duko en kelkaj verkoj por la Palazzo Pitti, kie li pentris *Venuso kaj Satiruso* kaj *Buĉofero de Isaak*.

## Notoj 
## Bibliografio 
* Wittkower, Rudolf (1993). "Art and Architecture Italy, 1600-1750". Pelican History of Art. 1980. Penguin Books Ltd. pp. 97–98.
* Chisholm, Hugh, ed. (1911). "Cigoli". Encyclopædia Britannica. 6 (11a eld.). Cambridge University Press. p. 365.

Kategorio:Italaj pentristoj
Lőrinc Zofahl

**Lőrinc Zofahl** [lOrinc cofal], laŭ hungarlingve kutima nomordo **Zofahl Lőrinc** estis hungara arkitekto, masonisto. Lia nomvarianto estis *Laurentz Czofal*.

Lőrinc Zofahl estis baptita la  en Pest (urbo) (Hungara reĝlando, Habsburga Imperio), li mortis la  en urbo Pest.

## Biografio 
Lőrinc Zofahl frekventis tekniklernejon kaj desegnolernejon en sia naskiĝurbo, poste li iĝis masonisto. Post praktikado li akiris arkitekturan diplomon en Akademio de Belartoj de Vieno en 1812. Li estis masonisto kaj desegnisto en Vieno (1813-1815), poste li hejmenvenis. Li estis sukcesa arkitekto-masonisto inter 1831 kaj 1843. Ekde 1836 li estis membro de la municipa arkitektura komisiono. Li havis edzinon.

## Elektitaj planitaj konstruaĵoj 
* kastelo de Gyöngyös (1826)
* Preĝejo Emeriko de Hungario (Hajós) (trakonstruo)
* baneja hotelo en Esztergom (1842)
* tombeja kapelo Pest (1857)
* pluraj palacoj, domoj en Pest

GyöngyösMátraMúzeum1.jpg|Kastelo de Gyöngyös
Hajós Szent Imre templom.JPG|Preĝejo Emeriko de Hungario (Hajós)
Esztergom-Bath Hotel.jpg|Baneja hotelo en Esztergom
Ráday utca 36.jpg|Domo (1859)
Three-story neoclassical building by Lőrinc Zofahl in 1835 Mailbox. Listed monument ID 424 - Budapest District V., Arany János St. 7.JPG|Domo
Romantikus fejezetű pilaszterpárok és ión-romantikus oszlopok, Hercegprimás utca 13, 2017 Lipótváros.jpg|Domo
Neuhoffer House (1836), 7 Kristóf Sq., 2017 Budapest.jpg|Domo (1836)
Listed cornerbuilding ID 645. Lőrinc Zofahl, 1837. Classicist. Now, gallery - 59, Váci Street, Budapest District V, Hungary.JPG|Domo (1837)

## Fontoj 
* https://varosvedo.hu/2019/02/27/zofahl-lorinc-epitomester/
* https://24.hu/kultura/2018/03/24/a-reg-eltunt-kobanyai-szoloskertekre-emlekeztet-a-fovaros-utolso-csosztornya/
* hungarlingva biografieto (la koncerna teksto estas legebla post klako al majuskloj Z, ZS, poste serĉu la nomon)

## Referencoj 
Kategorio:Hungaraj arkitektoj
Kategorio:Hungaraj masonistoj
Nebory

**Nebory** (, ) estas vilaĝo en Ĉeĥio, parto de urbo Třinec en&nbsp;distrikto Frýdek-Místek. En la jaro 2011 ĉi tie estis registritaj 466&nbsp;adresoj. En la jaro  ĉi tie daŭre vivis .

**Nebory** estas ankaŭ nomo de katastra teritorio kun areo 6,46&nbsp;km².

## Historio 
Nebory (*Neborowicz*) estas unuafoje en fontoj menciita en la jaro 1425 en dokumento de princo Boleslao la 1-a Teŝinia. Nebory-on tenis Neborovidoj el Nebory, sekve Tamfaldidoj el z Tamfald, Skrbenští z Hříště kaj Bees el Chrostina. Situadis ĉi tie muelejo. En la jaro 1645 en Nebory estas menciata paroĥa preĝejo. En la jaro 1832 ĉi tie estis konstruita lutera lernejo; en la jaro 1845 vizitis ĝin 204 lernantoj. En la jaro 1939 municipo Nebory havis 1454 loĝantojn, al la silezia nacieco tiam anoncis sin 1152, al la pola nacieco 217, al la ĉeĥa 28 kaj al la germana 50 loĝantoj.

Nebory estis alligita al urbo Třinec en la jaro 1980.

## Loĝantaro
## Pola minoritato 
En Nebory agadas loka asociiĝo de Pola kulture-eduka asocio (PZKO), kiu estis fondita la 7-an de decembro 1947. Ekde la jaro 1954 ĝi aranĝas festivalon "Oszeldówka", rememoriganta figuron de Paweł Oszelda. En la jaro 1985 estis malfermita nove konstruita Domo de PZKO.

## Signifaj naskiĝintoj 
* Josef Stonawski, pli posta posedanto de bieno Třebovice, patro de Maria Stona
* Paweł Oszelda, kuracisto kaj revoluciulo
* Karol Pawlica, pola diplomato kaj soldato
* Andrzej Cymorek, pola evangelia diakono kaj publicisto

## Pluaj fotoj 

2019 Nebory mateřská škola.jpg|Infanĝardeno en Nebory
Nebory Pohled na Javorovy.JPG|Nebory, vido al monto Javorový vrch
2020 Nebory památný strom.jpg|Memoriga arbo
PZKO Nebory.jpg|Domo de PZKO en Nebory
2018 Nebory hřbitov.jpg|Luterana tombejo

Kategorio:Vilaĝoj en distrikto Frýdek-Místek
Kategorio:Třinec
Kategorio:Setlejoj en Teŝinio
Grenelle-Marchandises (stacidomo)

**Grenelle-Marchandises** estis franca stacidomo por varoj de Fervojo Petite Ceinture, situinta en la 15-a arondismento de Parizo, Strato Leblanc, en regiono Francilio. La stacidomo estis detruita.

## Vidu ankaŭ 
* Fervojo Petite Ceinture
* Stacidomoj de Fervojo Petite Ceinture

## Eksteraj ligiloj 
* Association Sauvegarde Petite Ceinture - Station Grenelle (1867-1920)

Kategorio:Stacidomoj de Francio
Kategorio:Fervojo Petite Ceinture
Kategorio:Fervojaj stacioj en Parizo
Kategorio:15-a arondismento de Parizo
96348 Toshiyukimariko

'*96348 *Toshiyukimariko''''' estas asteroido de la ĉefa asteroida zono malkovrita la  de la japana amatora astronomo Tomimaru Okuni elde la observatorio de Nan'jo (gubernio Jamagata, Japanio).

## Nomo 
Ĝi estis nomita en honoro de *Toshiyuki Miho* kaj *Mariko Miho*, lektoroj ĉe astronomia lernoĉambro por montri la mirindaĵojn de la nokta ĉielo al la publiko.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Tomimaru Okuni
Kategorio:Astronomiaj objektoj malkovritaj en 1997
Internacia Flughaveno Abeid Amani Karume

**Internacia Flughaveno Abeid Amani Karume** () estas la flughaveno de la Popola Respubliko Zanzibaro en Tanzanio. Ĝi ankaŭ estis konata kiel **Flughaveno Kisauni** kaj **Internacia Flughaveno Zanzibaro**. Ĝi estis alinomita en 2010 honore al Abeid Amani Karume, la unua prezidanto de la insulo.

## Flugkompanioj kaj alirejoj 
## Vidu ankaŭ 
* Listo de flughavenoj de Tanzanio

## Tradukfonto 
Kategorio:Flughavenoj en Tanzanio
Kategorio:Zanzibaro
Barbejacoj

La **barbejacoj** () estas planta familio el la dukotiledonaj angiospermoj. Tiu familio apartenas al la ordo rozaloj (*Rosales*). Ĝi enhavas ununuran genron (barbejo) kaj ununuran specion (oleeca barbejo), jen ĉi-sube la listo de la akceptitaj taksonoj, kaj ties Esperantaj nomoj:

**Angiospermae* - angiospermoj
***Rosales* Bercht. & J.Presl - rozaloj
****Barbeyaceae* Rendle - barbejacoj
*****Barbeya* Schweinf. - barbejo
******Barbeya oleoides* Schweinf. - oleeca barbejo

## Referencoj
Kategorio:Magnoliofitoj
Kategorio:Plantofamilioj
Emil Zöldy

**Emil Zöldy** [zoldi], laŭ hungarlingve kutima nomordo **Zöldy Emil** estis hungara arkitekto laŭ socialisma realismo.
eta|Fakultato fare de Emil Zöldy
Emil Zöldy naskiĝis la  en Polgár (urbo), li mortis la  en Budapeŝto.

## Biografio 
Emil Zöldy studis en Tutlanda Reĝa Industriarta Lernejo (1933-1939) kaj Akademio de Belartoj de Vieno (1941-1943). Li estis arkitekto ĉe rekonstrua komisiono (1945-1948), poste li havis postenon en la koncerna ministerio, fine li laboris en pluraj ŝtataj arkitekturaj entreprenoj. Li estis ĉefarkitekto de "socialista urbo" Komló, sed tiam li estis memservanto en rekonstruado de Pjongjango (1954). Li ricevis 3 premiojn inter 1943-1953.

## Elektitaj planitaj konstruaĵoj 
* loĝdomoj en Győr (1947-1949)
* partiejo, kinejo, banejo kaj aliaj domoj en Komló (1952-1953)
* loĝdomoj, kuracejo, lernejo, infanĝardeno en Budapeŝto (1950-1960)
* operejo kaj muzikakademio en Pjongjango (1955)
* fakultato en Gödöllő (1962-1969)
* sporthalo en Pécs (1968-1975)

## Fontoj 
* hungarlingva biografio kun foto

## Referencoj 
Kategorio:Hungaraj arkitektoj
Kategorio:Budapeŝtanoj
Mirikacoj

La **mirikacoj**.

## Taksonomio 
Laŭ World Flora Online kaj The Plant List (22 maj. 2020), jen ĉi-sube la listo de la akceptitaj taksonoj, kaj ties Esperantaj nomoj:

**Angiospermae* - angiospermoj
***Fagales* Engl. - fagaloj
****Myricaceae* Rich. ex Kunth - mirikacoj
*****Canacomyrica* Guillaumin - kanakomiriko
*****Cerothamnus* Tidestr. - cerotamno*
*****Comptonia* L'Hér. ex Aiton - komptonio
*****Morella* Lour. - morelo
*****Myrica* L. - miriko

:*genro akceptita en TPL sed ne en WFO, kiu tamen akceptas ĝiajn speciojn.

## Referencoj
Kategorio:Magnoliofitoj
Kategorio:Plantofamilioj
Malenovice

**Malenovice** (, ) estas municipo en Ĉeĥio situanta sub monto Lysá hora en Beskidoj en distrikto Frýdek-Místek en&nbsp;Moraviasilezia regiono. Vivas ĉi tie  ().

Ĉe la municipo troviĝas skitreniloj kaj skideglitejoj.

## Historio 
La unua mencio pri la municipo devenas el la jaro 1611.

## Loĝantaro 
## Memorindaĵoj 
* Preĝejo de sankta Ignaco Lojola sur monteto Borová
* Naturrezervejo Lysá hora
* Naturrezervejo Malenovický kotel
* Naturmemorindaĵo Ondrášovy díry
* Naturmemorindaĵo Pod Lukšincem
* Naturmemorindaĵo Akvofaloj de Satina

## Pluaj fotoj 

 Malenovice, okres Frýdek-Místek (2).JPG| Strato
 Malenovice, okres Frýdek-Místek (3).JPG| Popola arkitekturo
 Malenovice, Hotel Petr Bezruč 01.jpg| Hotelo Petr Bezruč
Malenovický kotel, přírodní rezervace, Beskydy (13).JPG| Naturrezervejo Malenovický kotel
2015-08-06 Vodopády Satiny 2.jpg| Akvofaloj de Satina


Kategorio:Municipoj en distrikto Frýdek-Místek
Kategorio:Vilaĝoj en distrikto Frýdek-Místek
Kategorio:Setlejoj en Moraviasileziaj Beskidoj
Kategorio:Setlejoj en Teŝinio
Frederick Russell Burnham

**Frederick Russell Burnham** (naskiĝis la 11-an de majo 1861, mortis la 1-an de septembro 1947) estis usona armea teren-esploristo kaj mondvojaĝanta aventuristo. Li estas konata pro sia servo al la Brita Kompanio de Sudafriko kaj al la Brita Armeo en kolonia Afriko, kaj por instruado al "arbaraj spertoj", do ĉasado, fiŝkaptado, kaj tendumado al Robert Baden-Powell en Rodezio. Li helpis inspiri la fondadon de la internacia Skolta Movado.

Burnham naskiĝis en Dakota rezervejo en Minesoto, kie li lernis la vojojn de usonaj indianoj kiel knabo. En la aĝo de 14 jaroj, li laboris en Kalifornio, kie li ankaŭ lernis teren-esploradon de iuj el la lastaj el la frontuloj de sudokcidenta Usono. Burnham havis malmultan formalan edukadon, neniam finante mezlernejon. Post translokiĝo al la Arizona Teritorio en la fruaj 1880-aj jaroj, li estis kaptita en loka milito inter familioj de bovaj kaj ŝafaj bredistoj. Li eskapis kaj poste laboris kiel civila spuristo por la usona armeo en la apaĉaj militoj. Sentante la bezonon de novaj aventuroj, Burnham prenis sian familion al suda Afriko en 1893, vidante la projekton de Cecil Rhodes pri fervojo de Kaburbo ĝis Kairo kiel la sekva aventuro.

Burnham distingis sin en pluraj bataloj en Rodezio kaj Sud-Afriko. Malgraŭ lia usona civitaneco, lia milita titolo estis brita kaj lia rango de ĉefskolto estis formale donita al li de reĝo Eduardo la 7-a. Li amikiĝis kun Robert Baden-Powell dum la Dua Milito de Matabeloj en Rodezio, instruante al li subĉielajn kapablojn kaj inspirante lin al tio, kio poste fariĝos konata kiel Skoltismo. Burnham revenis al Usono, kie li okupiĝis pri klopodoj pri nacia defendo, komerco, nafto, konservado kaj la Knabaj Skoltoj de Ameriko.

Kategorio:Skoltismo
Kategorio:Usonanoj
Malenovice (apartigilo)

Nomon **Malenovice** portas pluraj lokoj:

Municipo:
* Malenovice – municipo en&nbsp;distrikto Frýdek-Místek

Partoj de municipoj kaj urboj:
* Malenovice (Suchdol) – parto de municipo Suchdol en&nbsp;distrikto Kutná Hora, katastra teritorio Malenovice u Kutné Hory
* Malenovice (Zlín) – parto de urbo Zlín en&nbsp;distrikto Zlín, katastra teritorio Malenovice u Zlína

Burgoj:
* Malenovice (burgo)
(96487) 1998 JU1

**(96487) 1998 JU1** estas marsrenkonta asteroido malkovrita la  en la kadro de la astronomia kampanjo *Near Earth Asteroid Tracking* (NEAT) elde la stacio de Maui de la reto GEODSS sur la monto Haleakala (Havajo, Usono).

## Orbito 
Ĝia tre discentra orbito krucas tiun de Marso, sed pro sia granda orbita klineco ĝi restas iom malproksima de tiu ĉi planedo. Ĝia marsa MOID estas 0,224305 astronomia unuo, tie estas 33,556 milionoj da km.

## Eksteraj ligiloj 
* 
* 
* 

Kategorio:Marsrenkontaj asteroidoj
Kategorio:Malkovrita de NEAT
Kategorio:Astronomiaj objektoj malkovritaj en 1998
Mario Guiducci

eta|maldekstre|Titolpaĝo de *Discorso delle Comete*.
**Mario GUIDUCCI** (Florenco, 18a de marto 1583 - Florenco, 5a de novembro 1646) estis itala saĝulo, advokato kaj verkisto. Amiko kaj kolego de Galilejo, li kunlaboris kun li en la *Discorso delle Comete* en 1618.

## Polemiko 
La argumentoj kaj konkludoj de Orazio Grassi, profesoro de matematiko en la Jezuita *Collegio Romano* ekis kiel disputo pri la naturo de kometoj; tiuj estis kritikitaj en posta teksto, nome *Discorso delle Comete*, publikigita sub la nomo de unu el la lernantoj de Galileo, nome florenca advokato nomita Mario Guiducci, kvankam la teksto mem estis amplekse verkita de Galileo mem. Galileo kaj Guiducci ne proponis propran definitivan teorion pri la naturo de kometoj, kvankam ili ja prezentis kelkajn provizorajn supozojn kiuj nun estas komprenataj kiel eraraj. (La ĝusta alproksimiĝo al la studo de kometoj estis jam proponita en la epoko fare de Tycho Brahe.) En sia malferma ĉapitro, la *Discorso* de Galileo kaj Guiducci sentiale insultis la Jezuiton Christoph Scheiner, kaj ankaŭ aliaj variaj malĝentilaj rimarkoj pri la profesoroj de la *Collegio Romano* estis disaj tra la tuta verko.

## Notoj 
## Bibliografio 
* Drake, S. (1957). Discoveries and Opinions of Galileo. New York: Doubleday & Company. ISBN 978-0-385-09239-5.
* Drake, S. (1960). "Introduction". Controversy on the Comets of 1618. pp. vii–xxv.
* Galilei, G. & Guiducci, M. (1960) [1619]. "Discourse on the Comets". The Controversy on the Comets of 1618. Tradukita de Drake, Stillman & O'Malley, C. D. University of Pennsylvania Press. pp. 21–65.
* Sharratt, M. (1994). Galileo: Decisive Innovator. Cambridge: Cambridge University Press. ISBN 978-0-521-56671-1.

## Eksteraj ligiloj 
* Orazio Grassi's *De Tribus Cometis Anni MDCXVIII* (Rome, 1618)
* Guiducci and Galilei's *Discorso delle Comete* (Florence, 1619)
* Orazio Grassi's *Libra Astronomica ac Philosophica* (Perugia, 1619)
* Guiducci's *Lettera al m.r.p. Tarquinio Galluzzi della Compagnia di Giesù* (Florence 1620)

Kategorio:Italaj astronomoj
Kategorio:Galileo Galilei
Kategorio:Membroj de la Nacia Akademio de la Linkoj
Domenico Tintoretto

[eta|upright=.8|maldekstre|[Galileo Galilei, portreto de Domenico Tintoretto.]]
**Domenico Robusti**, konata ankaŭ kiel **Domenico TINTORETTO**, (1560 – 17a de majo 1635) estis itala pentristo el Venecio. Li edukiĝis sub tutorado de sia patro, la pli fama pentristo Jakopo Tintoretto.

## Kariero 
Estante 17-jaraĝa, li iĝis membro de la Venecia pentristaro kaj, por pluigi sian trejnadon, li laboris kun sia patro plenumante pentraĵojn en la Doĝo-palaco en Venecio. Domenico poste eklaboris sendepende en la palaco, fokusante sian verkaron al historiaj temoj, kiel kompleksaj aranĝoj de multoblaj figuroj en batalscenoj. Sed laŭlonge de sia vivo, Domenico ankaŭ pentris kelkajn religiajn komisiojn. Kelkaj el liaj famaj altarpecoj estas "Sankta Georgo mortigante la drakon" en San Giorgio Maggiore, *Transigo de la korpo de Sankta Marko al Venecio* en Scuola de San Marco, *Apero de Sankta Marko* en la Duka Preĝejo, kaj altarpecoj en Modeno kaj Rimini. Menciindaj estas ankaŭ la murpentraĵoj de Domenico en la Duka Palaco kaj en la Scuola di San Giovanni Evangelista, kaj la *Pesto de Venecio* en San Francesco della Vigna.

## Galerio 

Marco Barbarigo.jpg|Marco Barbarigo
FrancescoDonà.jpg|Francesco Donato
Domenico Tintoretto - Portrait of Giovanni Mocenigo - WGA19633.jpg
AntonioGrimani.jpg|Antonio Grimani
Domenico Tintoretto 002.jpg
Domenico Tintoretto - Resurrection and Three Avogadori - WGA19630.jpg
Domenico Tintoretto - Annunciation and Three Avogadri - WGA19631.jpg
Domenico Tintoretto - Battle of Salvore - WGA19632.jpg
Domenico Tintoretto - Penitent Magdalene - WGA19636.jpg|Penitenca Magdalena
File:Allegory of Vigilance by Domenico Tintoretto.jpg|Alegorio de Singardo de Domenico Tintoretto

## Bibliografio 
* Edward Chaney kaj Timothy Wilks, The Jacobean Grand Tour: Early Stuart Travellers in Europe (I.B. Tauris: London, 2014)
* “Domenico Tintoretto.” Grove Art Online.
* “A Portrait by Domenico Tintoretto.” The Connoisseur. Vol. 97, 1936, p. 160.
* Ridolfi, Carlo. The Life of Tintoretto and of his Children Domenico and Marietta. The Pennsylvania State University Press: London, 1984.
* Tietze-Conrat, E. “The Holkham Venus in the Metropolitan Museum.” The Art Bulletin. Vol. 26, No. 4 (Dec., 1944), pp. 266–270.

Kategorio:Italaj pentristoj
Kategorio:Renesancaj pentristoj
Dezső Zrumeczky

**Dezső Zrumeczky** [deĵO zrumecki], laŭ hungarlingve kutima nomordo kaj kun plena nomo **Zrumeczky Dezső András Kálmán** estis hungara arkitekto. Liaj nobelaj antaŭnomoj estis *kistapolcsányi, zrumovai kaj csácai* [kiŝtapolĉAnji, ĉAcai], lia familia nomvarianto estis **Zrumetzky**.

Dezső Zrumeczky naskiĝis la  en Inárcs, li mortis la  en Budapeŝto.

## Biografio 
Dezső Zrumeczky maturiĝis en gimnazio en Budapeŝto, poste li akiris arkitekturan diplomon en Reĝa Teknikuniversitato József en 1907. Dum la studentaj jaroj li konatiĝis kun Károly Kós, kun kiu li ofte laboris kune. Dum la 1-a mondmilito li estis oficiro, sed li malsaniĝis kaj mortis jam en Budapeŝto. Li postlasis edzinon kun ido.

## Elektitaj planitaj konstruaĵoj 
* kalvinana paroĥo (kun Kós)
* domoj en Kolonio Wekerle (1909-1912 kun Kós)
* restaŭranto en Budapeŝto
* lernejo en Budapeŝto (1912)
* pavilonoj en Bestoĝardeno kaj Botanika ĝardeno (Budapeŝto) (1909-1911 kun Kós)
* vilaoj por Cécile Tormay kaj Ferenc Herczeg

Lakóház (1264. számú műemlék) 2.jpg|Loĝdomo kun pordego en Kolonio Wekerle
Bagolyvar-etterem2.JPG|Restaŭranto en Budapeŝto
Áldás Utcai Általános iskola14.jpg|Lernejo en Budapeŝto

## Memorigiloj 
* monumento en Inárcs (1997)
* kulturdomo de Inárcs prenis la nomon Zrumeczky Dezső https://inarcs.asp.lgov.hu/zrumeczky-dezso-muvelodesi-haz

## Fontoj 
* hungarlingva biografio
* hungarlingva biografio

## Referencoj 
Kategorio:Hungaraj arkitektoj
Kategorio:Budapeŝtanoj
Muzeo Galileo

eta|dekstre|200px|Palazzo Castellani.
**Muzeo Galileo** (, iama *Istituto e Museo di Storia della Scienza*, signifante Instituto kaj Muzeo de Scienco-Historio) estas en Florenco, Italio, en Piazza dei Giudici, laŭlonge de la rivero Arno kaj proksime al la Uffizi Galerio. La muzeo, dediĉita al la astronomo kaj sciencisto Galileo Galilei, hejmas en Palazzo Castellani, nome konstruaĵo el la 11-a jarcento kiu estis konata ankaŭ kiel Castello d’Altafronte. Museo Galileo posedas unu el la plej gravaj kolektoj de sciencaj instrumentoj en la mondo, kio sugestas la rolon kiun la Grand-Dukoj Mediĉoj kaj Lorenoj atribuis al scienco kaj al sciencistoj. La *Museo di Storia della Scienza* remalfermiĝis al la publiko kun la nova nomo *Museo Galileo* la 10an de junio, 2010, post dujara fermo por redezajno kaj plinovigaj laboroj. Ĝi estis inaŭgurita kvar cent jarojn post la publikigo en marto 1610 fare de Galileo de lia verko *Sidereus Nuncius* (Stelmesaĝisto).

## Bildaro 

File:Sfera Armillare Santucci.jpg|Armela sfero de Santucci
File:MuseoGalileo20120420b.JPG|Meza fingro de la dekstra mano de Galilejo
File:MuseoGalileo20120420c.JPG|Kemia kabineto
File:MuseoGalileo20120420d.JPG|Vintra plata elektromaŝino
File:Ibrahim 'ibn said as sahlì, globo celeste, valencia, 1085, 08.JPG|Araba ĉiela globo, eble la plej antikva en la mondo

## Bibliografio 
* 
* 
* 
* 
* 
* 

## Eksteraj ligiloj 
* Museo Galileo
* Muzeoj en Florenco - Museo Galileo - Historio de Scienco

Kategorio:Aperis en 1930
Kategorio:Sciencaj muzeoj
Kategorio:Historio de scienco
Kategorio:Esploraj institutoj en Italio
Kategorio:Muzeoj en Florenco
Diamond Platnumz

**Nasibu Abdul JUMA** (naskiĝis la 2-an de oktobro 1989 en Daresalamo), pli bone konata per sia artistnomo **Diamond PLATNUMZ**, estas tanzania bongoflava artisto, aktoro, dancisto, filantropo kaj entreprenisto el Tandale, en la regiono Daresalamo.

Diamond Platnumz estas la fondinto kaj ĝenerala direktoro de la muzikeldonejo WCB Wasafi, ankaŭ de la televidkanalo Wasafi Tv kaj de la radiostacio Wasafi Fm. Li komponis plurajn sukcesajn kantojn, kelkaj el ili kun la niĝeria artisto David Adedeji Adeleke, kiel «Number One». Diamond Platnumz gajnis multajn premiojn ĉe *Channel O*, *MTV Awards*, *Soundcity*, *Kilimnjaro Music Awards*, *Headies*, *Afrima*, *Afrimma*, *Kora*, *AEA*, *the HiPipo Music Awards* kaj multaj pli.

## Referencoj 
## Vidu ankaŭ 
* Afande Sele
* Ali Kiba
* Balozi Dola
* Ben Pol
* Hukwe Ubi Zawose

## Eksteraj ligiloj 
* Diamond Platnumz - YouTube. Alirita: 23 majo 2020

Kategorio:Tanzanianoj
Kategorio:Kulturo de Tanzanio
Kategorio:Tanzania muziko
Kategorio:Naskiĝintoj en Tanzanio
Kampilĝo

**Kampilĝo** aŭ *Kampilya* estis ĉefurbo de la Panĉala Regno (Barato) regata de Drupada dum la epoko de Mahabarato. Oni mencias en la *Mahabarato* ke kiam Pandavoj estis en ekzilo kaj restis en loko nomata Ekaĉakra (Etaŭah, Utar-Pradeŝo), ili eksciis, ke Drupada, reĝo de Panĝĉalo, estis anoncinta la Sŭaĝamvara de sia filino Draupadi. Ili tiam venis al Kampilĝo (Kampil, Utar-Pradeŝo), nome ĉefurbo de Drupada. 

Iam nomita laŭ la nomoj Kampilĝo kaj Makandi, la historio de Kampilaji datas reen el la epoko de Bagaŭana Vimalanata. Ĝi estas ankaŭ la naskoloko de la reĝo Harisen de la dinastio de Ikŝvakuo. Ĝi estas ankaŭ la ĉefurbo de la reĝo Drupad kiu regis tie dum la periodo de Bagaŭana Vimalanata. Multaj restaĵoj trovitaj dum la elfosaj laboroj indikas, ke tie estis multaj temploj de Ĝainismo. Sed nune tiu loko estas transformata en malgranda vilaĝo. Ĝi estas ankaŭ la naskoloko de Sati Draupadi inter 16 sati. La diaĵoj de tiu loko estas konsiderataj apartenantaj al la Gupta periodo. 

## Bibliografio
* Sister Nivedita & Ananda K. Coomaraswamy: Myths and Legends of the Hindus and Bhuddhists, Kolkata, 2001 ISBN 81-7505-197-3
* Nagendranath Basu: 'Bangla vishva kosha'

Kategorio:Historio de Barato
Kategorio:Mahabarato
Kategorio:Eksaj landoj de Azio
Kategorio:Ĝajnismo
Kategorio:Hindua mitologio
Tanza

**Tanza** -  - (antaŭe konata kiel Santa Cruz de Malabon) estas kvaraklasa urbego en Filipinoj, en regiono CALABARZON, en provinco Kavito.
eta|maldekstre|

## Bazaj informoj 
* loĝantaro:  (2015)
* horzono: UTC+8 (PST)
* poŝtkodoj: 4108
* telefonkodo: +63 (0)46
* Supermara alteco: m
* Areo: 95,59&nbsp;km²

## Geografio 
Tanza kuŝas sur la marborda ebenaĵo https://www.google.com/maps/d/viewer?mid=1yNkuiTNDXgwrBmoQIdpifBRd5pk&ll=14.329349603106545%2C120.90126449658203&z=11. General Trias troviĝas nur 6, laŭjure provinca ĉefurbo Imuso 10, Dasmariñas 12, ĉefurbo Manilo 25, Kezonurbo 41 kilometrojn (aere) https://www.distancefromto.net/.

## Historio 
eta|maldekstre|
eta|maldekstre|
En tiu areo variaj filipinaj, hispanaj, indoneziaj, portugalaj familioj loĝis. La vilaĝo estis fondita en 1760. Antaŭ 1849 Santa Cruz de Malabon estis centro de la sekularisma movado. La vilaĝo akiris sendependan statuson municipo en 1910 kaj la loknomo estis ŝanĝita al Tanza. La urbego malpermesis uzojn de plastaj sakoj, saketoj en 2012.

## Eklezioj kaj eduko 
Vasta plimulto en Tanza vivas romkatolikoj plejparte, krome baptistoj, adventistoj, mormonoj kaj islamanoj. En la urbego funkcias liceo kaj kampuso.

## Trafiko 
Ĉe Tanza preteiras la laŭmarborda vojo.

## Klimato 
La klimato de Tanza estas klasifikita kiel tropika musona klimato. Jare pluvas po 1094&nbsp;mm, en ĉiuj monatoj pluvas, tamen inter majo-oktobro estas la pluva sezono kun oftaj pluvoj. La averaĝa jara temperaturo varias inter 23-, ne estas grandaj diferencoj inter la monatoj.
eta|

## Vidindaĵoj 
* preĝejoj
* muzeo

## Fontoj 
* WikiTrans

Tanza,Cavitejf2496 03.JPG|Konstruaĵo
9024Trece Martires City Cavite Landmarks Barangays 09.jpg|Preĝejo
9713Tanza Cavite Landmarks Barangays 16.jpg|Muzeo
9284Antero Soriano Highway Naic Tanza Cavite 25.jpg|Ponto

Kategorio:Urboj de la Filipinoj
Lidia Milka-Wieczorkiewicz

**Lidia Anna Milka-Wieczorkiewicz** (naskiĝis la 29-an de majo 1956 en Niegoszowice, distrikto Krakova) – pola historiistino kaj diplomato, ambasadoro de Pollando en Tunizio (2016–2022), en la jaroj 2006–2011 ambasadoro en Alĝerio (en 2009–2011 plenrajtigita ankaŭ por Burkino kaj Malio).

## Vivo 
En 1975 finis liceon en Dąbrowa Górnicza. En la jaroj 1975–1977 studis historion ĉe Silezia Universitato en Katowice, de 1977 daŭrigis studojn en Historia Instituto de Varsovia Universitato, finis en 1979. Poste eklaboris en sia altlernejo, en 1988 akiris gradon de doktoro de homa scienco pri historio. Doktoran disertaĵon verkitan sub gvido de Andrzej Bartnicki dediĉis al politiko de Francio koncerne Marokon.

En la scienca laboro okupiĝas precipe pri historio de Proksima Oriento kaj Nord-Afriko, kaj pri franca kolonia politiko. Science staĝis en Francio kaj Maroko. Ŝi plenumis funkcion de sekretario ĉe la Komisiono de Ekstereŭropaj Landoj de Pola Historia Societo. Publikigis en polaj, francaj kaj marokaj sciencaj revuoj.

En 1989 komencis laboron en diplomatia servo de Pola Respubliko. Dum kelkaj jaroj laboris en Rabato, kie plenumis funkcion de la gvidanto de konsula fakultato en rango de 2-a kaj 1-a sekretario. De 1997 estis konsilanto de ministro en la Departamento de Afriko kaj Proksima Oriento ĉe Ministerio de Eksteraj Aferoj. En 1999 ekpostenis kiel konsilanto en ambasadejo en Bejruto (Libano). Dum preskaŭ jaro kaj duono gvidis ĝin kiel aferŝarĝito. Post reveno al Pollando en la jaroj 2004–2006 estis ĝenerala sekretario de Pola Komitato pri Unesko.

## Publikaĵoj 
* *Droga do niepodległości: polityka Francji wobec Maroka w latach 1944–1953* (Vojo al sendependeco: politiko de Francio kontraŭ Maroko en la jaroj 1944-1953), Wydawnictwa Uniwersytetu Warszawskiego, Varsovio 1993.

## Vidu ankaŭ 
* Joanna Wronecka
* Zygmunt Smogorzewski

Kategorio:Polaj historiistoj
Kategorio:Polaj diplomatoj
Devprajag

maldekstre|eta|220px|Kunfluejo de Alaknanda kaj Bhagirathi.
**Devprajag** aŭ Devpraĝag (Deva prayāga) estas urbo kaj *nagar panĉaĝat* (municipo) en la distrikto Tehri Garhŭal de la subŝtato Utarakando, Barato, kaj estas unu el la *Panĉ Praĝag* (kvin kunfluejoj) de la rivero Alaknanda kie la riveroj Alaknanda, Sarasŭati (nevidebla ĉar subtera) kaj Bhagirathi kuniĝas kaj ekricevas la nomon Gango.

Devprajag estas je 70 km el Riŝikeŝ. Devprajag havas averaĝan alton de 830 metroj.

## Bildaro 

File:Devprayag Confluence Oct 2019.jpg|Devprajag post musono en oktobro 2019
File:Devprayag Bhagirathi Alaknanda.jpg|Bhagirathi (maldekstre) kuniĝas al Alaknanda (dekstre) ĉe Devprajag
File:Alaknanda devprayag.jpg|Sediment-porta Alaknanda rivero fluanta ĉe Devprajag.
File:Devprayag - Confluence of Bhagirathi and Alaknanda.JPG|Devprajag, kunfluejo de riveroj Bhagirathi kaj Alaknanda. Tiu rivero ekhavas la nomon "Gango" (aŭ Ganga) post Devprajag
File:VKdevpryag2.jpg|Alaknanda kaj Bhagirathi sangam en Devprajag.

## Notoj 
## Eksteraj ligiloj 
* Oficiala retejo
* Devprajag fotaro
* Devprajag en *wikimapia*

Kategorio:Pilgrimejoj
Kategorio:Urboj de Utarakando
Kategorio:Gango
Kategorio:Vidindaĵoj en Barato
Halso

[eta|dekstra|[Rigilaro de la ŝipo *Prince William*; la halso estas antaŭa ŝnuro, ĉe la meza-maldekstra parto de la foto.]]
En naŭtiko, la **halso** (, ) estas ŝnuro, kiu rigas la antaŭan, malsupran angulon de la velo.

## Priskribo 
Depende de la speco de velo, la antaŭa malsupra angulo de velo estas aŭ senpere fiksita al la ferdeko de la ŝipo, aŭ fiksita per ŝnuro. La halso estas grava, ĉar ĝi estas uzata por agordi la formon de la velo. Eĉ en velŝipoj en kiuj la halso mankas, la antaŭa malsupra angulo de la velo nomiĝas **halsa angulo**. 

La halso estas distingita de la ŝkoto per ĝia loko: la halso ĉeestas ĉe la antaŭo (pruo), dum la ŝkotoj kuŝas ĉe la malantaŭo (pobo).

## Etimologio 
La Esperanta vorto devenas de la ĝermanaj lingvoj (, ), de kiuj devenas , ,  ktp.

## Referencoj 
## Eksteraj ligiloj 
* 

Kategorio:Ŝiperoj
Raliko

[eta|dekstra|Diagramo de raliko ĉe la [halso|halsa angulo. (1) velo; (2) metala raliko; (3) fibra raliko; (4) ralikringo; (5) velorlo]]
En naŭtiko, la **raliko** (, ) estas ŝnuro, kiu estas kudrita laŭ la rando de velo, por plifortigi ĝin.

## Priskribo 
La raliko estas uzata por protekti la randojn de la velo. La raliko ankaŭ funkcias por fiksi la velon al la masto, bumo, ŝkoto, aŭ halso.

La raliko povas esti metala aŭ naturfibra.

## Etimologio 
La Esperanta vorto devenas de la latinidaj terminoj (, ), kiuj devenas de la norena  (“velranda ŝnuro”).

## Referencoj 
## Eksteraj ligiloj 
* 

Kategorio:Ŝiperoj
Hisilo

eta|dekstra|Maristoj de Usona mararmeo hisantaj sur la velŝipo *USS Constitution* 
En naŭtiko, la **hisilo** (, , ) estas ŝnuro, kiun oni uzas por hisi (suprenigi) velon aŭ flagon. Ĝi estas parto de la mova rigilaro de ŝipo.

## Priskribo 
Kiam velo estas denove uzata, oni hisas la velon sur la maston kaj jardon; kiam oni ĉesas uzi la velon, oni malhisas ĝin. Por tio, oni uzas ŝnurojn, nomitaj hisilojn. Depende de la formo de veloj, velo povas havi unu aŭ du ŝnurojn.

Ŝnuro uzata por hisi (suprenlevi) / malhisi (mallevi) flagon aŭ standardon ankaŭ nomiĝas hisilo.

## Etimologio 
La Esperanta vorto *hisilo* estas substantivigita formo de la verbo *his/i*, kiu devenas de ĝermanaj lingvoj (, ,  “hisi”).

## Referencoj 
## Eksteraj ligiloj 
* 

Kategorio:Ŝiperoj
Jablunkova sulko

**Jablunkova sulko** estas geomorfologia tutaĵo kaj ampleksa vala malaltaĵo apartiganta Moraviasileziajn kaj Sileziajn Beskidojn. Ĝi etendiĝas direkte de Jablunkova montpasejo al Třinec. La sulko estas deakvigata fare de rivero Olše, kiu ofte kreas ĉi tie riverajn terasojn dank' al flosigaĵoj. Ĝis Olše enfluas multaj rojoj kaj montarriveretoj forkondukantaj akvon kaj el Moraviasileziaj kaj ankaŭ el Sileziaj Beskidoj. La randoj de la sulko apud piedo de la montaroj kreas milde ondiĝintan reliefon de montetaroj.

La sulko ricevis sian nomon laŭ urbo Jablunkov.


Kategorio:Sulkoj en Ĉeĥio
Kategorio:Geografio de distrikto Frýdek-Místek
Kategorio:Geomorfologiaj tutaĵoj en Ĉeĥio
Kategorio:Valoj en Karpatoj
Kategorio:Okcidentaj Beskidoj
96506 Oberösterreich

'*96506 *Oberösterreich'''* estas tre malgranda, ne tre hela asteroido de la ĉefa asteroida zono malkovrita la  de la aŭstra amatora astronomo Erich Meyer elde ties privata observatorio Meyer/Obermair, apud Kirchschlag bei Linz en Aŭstrio.

## Nomo 
Ĝi ŝuldas sian nomon al la subŝtato Supra Aŭstrio, (germane : *Oberösterreich*), unu el la naŭ federaciaj ŝtatoj de Aŭstrio kaj hodiaŭ unu el plej grava industria areo en Aŭstrio. Ties ĉefurbo estas Linz, kie Johano Keplero vivis de 1612 ĝis 1626 kaj malkovris sian trian leĝon en 1618. Depost 1918 la nomo *Oberösterreich'' estas oficiala.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Erich Meyer
Kategorio:Astronomiaj objektoj malkovritaj en 1998
Gangwe Mobb

**Gangwe Mobb** estis tanzania hiphopa grupo formita fine de la 1990-aj jaroj en la kvartalo Temeke de Daresalamo. Ĝi estis gvidata de Inspector Haroun (reala nomo: Haroun Kahena) kaj Luteni Kalama (reala nomo: Karama Bakari). La termino Gangwe inkluzivita en la nomo de la grupo devenas de slanga vorto el la 80-aj jaroj, kiu signifas *hardcore* kaj rilatas al la malglata kaj ghetto hiphopa pensmaniero de la plej multaj el iliaj kantoj. Oni ankaŭ diris, ke la inspiro por la grupnomo venis de la legenda hiphopa grupo Mobb Deep.

Lia unua sukceso estis titolita «Mauzauza» kaj lia unua muzikalbumo, «Simulizi La Ufasaha», kiu inkludis sukcesajn kantojn kiel «Ngangali» aŭ «Mtoto wa Geti Kali». Kun ilia dua muzikalbumo «Nje Ndani» (2002) ili publikigis, kio estus ilia plej populara kanto: «Asali wa Moyo». En 2004 ĉi tiu muzikalbumo estis nomumita al plejbone Hip Hop Album ĉe la *Tanzania Music Awards*.

Gangwe Mobb priskribis sian muzikon kiel animacia repo (svahile: *katuni-rap*). Liaj kantoj priskribas situaciojn, kiujn malalt-klasa urba juneco renkontas en sia ĉiutaga vivo. Ili ankaŭ kreis novan slangon kun la kreado de unu nova vorto por ĉiu kanto.

## Referencoj 
## Vidu ankaŭ 
* Afande Sele
* Ali Kiba
* Balozi Dola
* Ben Pol
*Bongoflavo
*Diamond Platnumz

Kategorio:Kulturo de Tanzanio
Kategorio:Tanzania muziko